**Månedsbrev – September 2022**

**Hei alle sammen! Velkommen til et nytt år på Romling. Vi er veldig glade for å ha dere her hos oss.**

**Nå er vi allerede i September. Det betyr at vi er i gang og månedens tema er som følger: Meg selv og kroppen min.**

**Hovedmålet til Tastabarnehagene er at *alle barn skal få et likeverdig barnehagetilbud av høy kvalitet – Årsplan, 2021/22, s. 6.* Dere kan lese mer om vår visjon og verdier under vedlegg på nettsiden. For å jobbe med dette målet, er vi særlig opptatt av at vi har fast ukesrytme/månedsrytme og struktur på avdelingen. Vi jobber som oftest i mindre, faste grupper. Dette for å skape en arena som oppleves trygg for barna. Dagene skal være forutsigbare, lekende og kjekke. Sist, men ikke minst, ALLE skal oppleve at de blir sett, hørt og inkludert i det daglige arbeidet.**

**Arbeidet med meg selv og kroppen kommer naturlig inn i det pedagogiske arbeidet. Overgangen fra å gå på småbarnsavdeling, til å plutselig skulle være storbarn er ikke bare enkelt. Man opplever store endringer med kroppen og da kan det være fint å ha en dialog om dette, både i hjemmet og i barnehagen. Vi bruker ofte bevegelsesleker i samling, for å motivere alle til å bruke kroppene sine; for eksempel *hode, skuldre, kne og tå* og *M – Æ sa en liten grønn frosk.* Hvis dere har noen forslag til sanger/bevegelser vi kan bruke, kjør på! Vi ønsker å samarbeide med dere.**

**Førskolegruppa: 2022**

**Førskolegruppa skal være sammen med meg (Krister), Saadet fra Revehiet og Hanne (ny utfører). Vi gleder oss til å komme i gang. Barna skal få oppleve masse kjekt sammen. Vi blir til-sammen 8 barn, og vi skal leke, lære, utforske, undre og glede hverandre. Vi skal jobbe med følelser, å lytte til beskjeder, Sosial kompetanse, miljø, språk, motorikk og samfunn. Vi holder av en egen spalte i månedsbrevet for førskolegruppa. Vi sender også ut et felles infoskriv som vi anbefaler at dere leser.**

**Oppstarts samtaler kan være lurt å gjennomføre. Det er valgfritt å takke ja eller nei. I oppstarts samtalen snakker vi om forventninger til året som kommer. Samtalene gjennomføres i Uke 35.**